b'\n_START_ARTICLE_\nMarij Kogoj\n_START_SECTION_\nDru\xc5\xbeina\n_START_PARAGRAPH_\nMATI:\xc2\xa0Angela\xc2\xa0Filippini\xe2\x80\x8b_NEWLINE_O\xc4\x8cE:\xc2\xa0\xc5\xa0tefan\xc2\xa0Kogoj\xe2\x80\x8b_NEWLINE_SOROJENCI: Brata Julij in Angel ter\xc2\xa0sestra\xc2\xa0Ana\xc2\xa0(+\xc5\xa1e\xc2\xa02\xc2\xa0sorojenca)\xe2\x80\x8b_NEWLINE_\xc5\xbdENA:\xc2\xa0Marija\xc2\xa0Kogoj\xc2\xa0(prej\xc2\xa0Podlogar)\xe2\x80\x8b_NEWLINE_SINOVA:\xc2\xa0Marij\xc2\xa0in\xc2\xa0Julij\xc2\xa0Kogoj\xe2\x80\x8b\n_START_SECTION_\n\xc5\xbdivljenje\n_START_PARAGRAPH_\nRojen je bil z imenom Julij, a so bili njegovi krstni\xc2\xa0dokumenti\xc2\xa0pomotoma\xc2\xa0poimensko\xc2\xa0zamenjani\xc2\xa0z dokumenti njegovega pokojnega brata\xc2\xa0Marija\xc2\xa0(1895\xe2\x80\x931896).\xc2\xa0\xe2\x80\x8bO\xc4\x8de mu je kmalu umrl, mati pa je dru\xc5\xbeino z ve\xc4\x8d otroki zapustila. Marija so kot ob\xc4\x8dinsko siroto poslali v Kanal ob So\xc4\x8di.\xc2\xa0_NEWLINE_V osnovni \xc5\xa1oli je njegovo nadarjenost odkrila njegova u\xc4\x8diteljica in ko jo je zaklju\xc4\x8dil, so mu omogo\xc4\x8dili \xc5\xa1olanje v Gorici na gimnaziji, vendar pa te \xc5\xa1ole ni kon\xc4\x8dal. \xc5\xbdelel se je posvetiti glasbi, ki ga je povsem prevzela.\xc2\xa0\xe2\x80\x8bV\xc2\xa0za\xc4\x8detku\xc2\xa0je bil\xc2\xa0glasbeni\xc2\xa0samouk.\xc2\xa0\xe2\x80\x8bKomponirati je za\xc4\x8del leta 1910, (preden je bil sploh primerno izobra\xc5\xbeen).\xe2\x80\x8b Brez denarnih sredstev je med letoma 1914 in 1917 kompozicijo \xc5\xa1tudiral na Dunaju (Franz\xc2\xa0Schreker) in leta 1918 na Schwarzwaldski \xc5\xa1oli pri Arnoldu\xc2\xa0Schoenbergu.\xc2\xa0Da se je med \xc5\xa1tudijem lahko pre\xc5\xbeivljal, je moral opravljati te\xc5\xbea\xc5\xa1ka dela. _NEWLINE_Med 1. svetovno vojno se je preselil v Gorico, nato pa v Ljubljano\xe2\x80\x8b. Pre\xc5\xbeivljal se je s pisanjem kritik v tedanjih \xc4\x8dasnikih, in s temi kritikami se je mnogim tudi zameril. Kon\xc4\x8dno je dobil slu\xc5\xbebo v ljubljanski operi kot korepetitor in dirigent. V tem \xc4\x8dasu je mnogo komponiral. Objavil je nekaj samospevov, zborovskih in mladinskih skladb._NEWLINE_Leta 1919 se je poro\xc4\x8dil z Marijo Podlogar iz Grade\xc5\xbea pri Turjaku, ki je bila \xc5\xa1ivilja in pevka v zboru ljubljanske opere. V zakonu so se jima rodili trije otroci. \xc5\xbdena je imela na Grade\xc5\xbeu manj\xc5\xa1o doma\xc4\x8dijo, kamor so ob\xc4\x8dasno prihajali. \xc5\xbdivel in glasbeno deloval je predvsem v Ljubljani. Lepota ter \xc4\x8dudovitost pokrajine in okolica Grade\xc5\xbea sta ga privabljali in tudi skladateljsko navdihovali. Na Grade\xc5\xbe je v \xc5\xbeenino hi\xc5\xa1ico pripeljal tudi klavir. Mnoge svetovno priznane skladbe je ustvaril prav v tem okolju. _NEWLINE_Njegov ustvarjalni zagon se je po letu 1930 ustavil zaradi bolezenskih znakov shizofrenije. Od\xc2\xa0leta\xc2\xa01932 do\xc2\xa0smrti\xc2\xa0je\xc2\xa0\xc5\xbeivel\xc2\xa0v\xc2\xa0bolni\xc5\xa1nici\xc2\xa0za\xc2\xa0du\xc5\xa1evne\xc2\xa0bolezni.\xc2\xa0\xc2\xa0\n_START_SECTION_\nDela\n_START_PARAGRAPH_\nNjegova dela uvr\xc5\xa1\xc4\x8damo med glasbeni ekspresionizem, ki ga dopolnjuje s komponisti\xc4\x8dnimi prvinami pozne romantike politonalnosti in osamosvojenih disonanc. Vrhunec njegovega opusa predstavlja opera \xc4\x8crne maske (krstno uprizorjena leta 1929), po tem letu pa se skladatelj za\xc4\x8dne nagibati h glasbenem neoklasicizmu. Mnogo njegovih skladb in glasbeno-teoretskih del je ostalo nedokon\xc4\x8danih.\n_START_SECTION_\nV spomin\n_START_PARAGRAPH_\nV spomin skladatelju je vsako leto prirejen mednarodni glasbeni festival Kogojevi dnevi, ki se odvijajo v Kanalu, Novi Gorici, Gorici (Italija) in Bene\xc4\x8diji (Italija). V Kanalu ob So\xc4\x8di pa je na ogled tudi stalna razstava Marija Kogoja in njegov dopsni kip._NEWLINE_V spomin in zaradi priljubljenosti skladatelja so Turja\xc5\xa1ki krajani \xc5\xbee 13. 05. 1956, torej slabe 3 mesece po smrti, ustanovili kulturno dru\xc5\xa1tvo in ga poimenovali KUD Marij Kogoj \xe2\x80\x93 s privolitvijo bli\xc5\xbenjih skladateljevih sorodnikov (sina).\xe2\x80\x8b'